Personligt ledelsesgrundlag 		         FlexDanmark
Liselotte Søholm Andersen, Funktionsleder Service og Support
Tjek min LinkedIn profil Ledelse handler om at skabe resultater gennem andre og få ting til at ske, som ikke ville være sket af sig selv.

· Jeg vil som leder sætte en tydelig retning, gå forrest, indfri fælles mål, skabe synlige resultater samt medvirke til, at få strategier til at leve

· Jeg er ambitiøs og ønsker at skabe gode og holdbare resultater for FlexDanmark og ikke mindst vores ejere – trafikselskaberne.

· Jeg vil via værdibaseret ledelse, give medarbejderne fælles rammer som de skal arbejde indenfor og samtidig gøre op med ”Vi gør som vi plejer”
· Jeg har fokus på relationel ledelse, da vi udvikler os og lærer gennem relationer og vores kommunikative samspil med andre. Det relationelle er et vilkår i det organisatoriske samspil i Service og Support men også på tværs i organisationen.

· Jeg tror på, at vi bedst lykkes med opgaven gennem samarbejde. Derfor organiserer vi arbejdet i professionelle fællesskaber. Det forpligter den enkelte til deltagelse, og jeg følger op på, om samarbejdet fungerer og understøtter vores mål for organisationen. 
· Jeg baserer min ledelsesform på tillid, åbenhed samt relevante og berigende dialoger, som skaber klarhed over, hvad der er det mest værdifulde i den konkrete situation. Herudover bestræber jeg mig på at være nærværende og til stede, og jeg lægger vægt på at være synlig og tilgængelig. Jeg forsøger at påvirke igennem inspiration, inddragelse og dialog.

· Jeg er autentisk i min ledelse og siger tingene, som jeg oplever dem – med respekt og ordentlighed. Jeg forventer samme ærlighed og ansvarlighed fra mine medarbejdere og kolleger.

· Endelig ser jeg medarbejderudvikling som en central ledelsesopgave. Jeg vil løbende sikre, at medarbejderne får mulighed for at udvikle deres kompetencer, påtage sig nye opgaver og få større ansvar i takt med deres faglige og personlige udvikling. På den måde styrker vi både den enkelte, teamet og den samlede værdiskabelse.














Mine mål for ledelse og strategi
For mig handler ledelse om at skabe resultater gennem andre ved at sætte tydelig retning og sikre de rette rammer for medarbejdernes succes. Jeg tager ansvar for, at samarbejdet er ordentligt, professionelt og værdiskabende – både internt og eksternt.  Mit mål er, at FlexDanmark gennem vores ledelse, samarbejde og leverancer fremstår som en professionel og succesfuld organisation for kunder, ejere og samarbejdspartnere

